Η αυτοαποκαλούμενη «εθνική αντιστασιακή οργάνωση Κρυπτεία» ανέλαβε με τηλέφωνημά της στο iefimerida την ευθύνη για τον ξυλοδαρμό δύο μεταναστών, ενός ιμάμη και ενός εμπόρου ναρκωτικών, όπως λένε οι ίδιοι.

Συγκεκριμένα άγνωστος άνδρας κάλεσε στο iefimerida.gr και είπε

«Η ομάδα Κρυπτεία αναλαμβάνει την ευθύνη για τους άγριους ξυλοδαρμούς του ιμάμη Σαγέτ Καμπάρ στον Πειραιά στις 22/11 και του εμπόρου ναρκωτικών Μοχάμεντ Μαχαντί στην οδό Σταυροπούλου στα Πατήσια το βράδυ της περασμένης Κυριακής.

Δέρνουμε, όχι μόνο οι άλλοι ακροδεξιοί, και πρώτα αυτούς που πρέπει. Να τα μαζέψουν οι λαθρομετανάστες και εγκληματίες και να πάρουν δρόμο από τη χώρα».

Υπενθυμίζεται πως στις 6/11 η αυτοαποκαλούμενη «εθνική αντιστασιακή οργάνωση Κρυπτεία» ανέλαβε με τηλέφωνημά της στο iefimerida την ευθύνη για την επίθεση στο σπίτι του 11χρονου Αμιρ, την περασμένη Παρασκευή.

«Θα πολεμήσουμε μέχρι να φύγει και ο τελευταίος λαθρομετανάστης, θα χρησιμοποιήσουμε βία, αλύπητα», σημείωναν.